พล.อ.ประวิตร เปิดบ้านปีใหม่ – อวยพรให้ทุกคนมีความสุข 
วันนี้ (28 ธ.ค.2561) พล.อ.ประวิตร วงษ์สุวรรณ์ รองนายกรัฐมนตรี และรัฐมนตรีว่าการกระทรวงกลาโหม เปิดมูลนิธิป่ารอยต่อ 5 จังหวัด ตั้งอยู่ภายในกรมทหารราบที่ 1 มหาดเล็กรักษาพระองค์ หรือ ร.1 รอ. ให้บุคคลใกล้ชิดเข้าขอพร เนื่องในวันขึ้นปีใหม่ 2562แต่บรรยากาศโดยรวมปีนี้ อาจผิดคาดไปบ้างเมื่อเทียบกับทุกปีที่ผ่านมา ด้วยมีข้อกำชับจาก พล.อ.ประวิตร ว่าไม่ต้องการให้เอิกเกริก จึงมีแค่ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย และพล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เข้ามอบกระเช้า-แจกันดอกไม้เท่านั้นพล.อ.ประวิตร กล่าวขอบคุณรัฐมนตรีว่าการกระทรวงมหาดไทย ว่าทำหน้าที่ด้วยความเรียบร้อย พร้อมย้ำกระทรวงมหาดไทยมีรัฐมนตรีที่เข้มแข็ง ขอบคุณที่ทุ่มเททุกอย่างให้กับประเทศมีรายงานว่า พล.อ.ประยุทธ์ จันทร์โอชา นายกรัฐมนตรี และหัวหน้า คสช. รวมถึงผู้บัญชาการเหล่าทัพ ต่างเข้าพบขอพรก่อนหน้านี้แล้วพล.อ.ประวิตร กล่าวตอบรับโอวาท พล.อ.เปรม ติณสูลานนท์ ประธานองคมนตรีและรัฐบุรุษ ที่จะมองผู้เห็นต่างอย่างเป็นมิตร พร้อมกล่าวย้ำถึงประชาชนให้เดินทางกลับภูมิลำเนา ช่วงเทศกาลปีใหม่ ด้วยความปลอดภัยหากย้อนกลับไปเมื่อช่วง 4-5 ปีก่อน ในช่วงเทศกาล วันสำคัญ หรือแม้แต่ช่วงฤดูกาลแต่งตั้งโยกย้าย มูลนิธิป่ารอยต่อแห่งนี้จะถูกเปิดทำการต้อนรับผู้คน และบางครั้งยังถูกตั้งข้อสังเกตว่า เปิดมูลนิธิฯ ก่อนบ้านสี่เสาเทเวศน์เปิด 1 วัน และแทบจะถูกกล่าวขานว่า ใครมาช้าจะไม่มีพื้นที่ยืน เพราะทุกตารางนิ้วจะเต็มไปด้วยบุคคลที่ได้ชื่อว่าใกล้ชิดกับ พล.อ.ประวิตร
พล.อ.ประวิตร เปิดมูลนิธิป่ารอยต่อ 5 จังหวัด ให้บุคคลใกล้ชิดเข้าขอพรเนื่องในวันขึ้นปีใหม่ พร้อมตอบรับโอวาทประธานองคมนตรีและรัฐบุรุษ ที่จะมองผู้เห็นต่างอย่างเป็นมิตร
พล.อ.ประวิตร วงษ์สุวรรณ์,เปิดบ้าน,ปีใหม่,อวยพรปีใหม่,ขอพรปีใหม่,มูลนิธิป่ารอยต่อ 5 จังหวัด,คนใกล้ชิด,ข่าวไทยพีบีเอส,ThaiPBSnews,ไทยพีบีเอส,ThaiPBS